32 nasionale sokkerspanne het aan die FIFA Sokker-Wêreldbekertoernooi in 1998 deelgeneem. Die spanne is in agt groepe verdeel, waarvan die twee beste spanne van elke groep na die agtste eindrondte deurgedring het. Frankryk wen die trofee nadat hulle Brasilië met 3–0 in die eindstryd klop en sodoende hulle eerste wêreldbeker inpalm. Frankryk het die sewende nasie geword om 'n Wêreldbekertoernooi te wen en was ook die sesde gasheer na Uruguay in 1930, Italië in 1934, Engeland in 1966, Wes-Duitsland in 1974 en Argentinië in 1978 wat die toernooi gewen het. Met die verowering van die wêreldbekertitel het Frankryk outomaties vir die FIFA Sokker-Konfederasiebeker in 2001 in Suid-Korea en Japan gekwalifiseer. Kroasië eindig in die derde en Nederland in die vierde plek.